Source: http://ugyvedforum.hu/cikkek/2018/10/tukrot-tart-maga-ele-a-hazai-jogasztarsadalom-haromnapos-szakmai-konferencia-almadiban
Timestamp: 2018-12-14 22:42:26
Document Index: 36061016

Matched Legal Cases: ['bíróság ', 'Kúria ', 'bíróság ', 'Kúria ', 'Kúria ', 'Kúria ', 'bíróság ']

Tükröt tart maga elé a hazai jogásztársadalom – Dr. Bánáti János megnyitója az MJE szakmai konferencián | Ügyvédfórum - 2018.10.04
Tükröt tart maga elé a hazai jogásztársadalom – Dr. Bánáti János megnyitója az MJE szakmai konferencián
2018.10.04 | Szerkesztőség | Hírek
Amikor kitűzték a Magyar Jogászegylet (MJE) mai (október 4-6. közötti, Balatonalmádiban megrendezett) szakmai konferenciájának témaköreit, a szervezők sem gondolták, hogy rövid néhány hónap alatt milyen sok új esemény fogja a hazai és nemzetközi életet befolyásolni jogi szempontból is – mondta megnyitó szavaiban dr. Bánáti János, a Magyar Ügyvédi Kamara (MÜK) elnöke (képünkön). Az, hogy miként reagál a hazai jogalkotás és jogalkalmazás minderre, hogyan tudja saját eredményeit reálisan értékelni és ezzel egyidejűleg milyen őszintén tud saját hiányosságaival szembenézni, az az egyes hivatásrendek szakmai elkötelezettségétől függ; mindez pedig egyben a hazai demokrácia próbája is – tette hozzá az Ügyvédfórumnak a helyszínen adott nyilatkozatában a MÜK elnöke.
Kétévente szervezi meg a MJE azt az országos tanácskozást, amelyen a hazai jogi intézmények kiemelkedő képviselő részvételével áttekintést adnak a jogalkotás és jogalkalmazás felgyülemlett tapasztalatairól. A konferencián előadások hangzanak el miniszterektől, bírósági és ügyészségi és ügyvédi legfelsőbb vezetőktől.
Az esemény valóban a legnagyobb hazai szakmai fórum: sorrendben immáron a tizennegyedik.
Az elmúlt évek során – miként dr. Bánáti Jánostól megtudtuk – hat esetben vett rész Magyarország köztársasági elnöke, három esetben az országgyűlés elnöke, de rendszeresen az előadók között szerepel az Alkotmánybíróság elnöke, a Kúria elnöke, a legfelsőbb ügyész, az igazságügyi- és a belügyminiszter, valamint a Magyar Ügyvédi Kamara (MÜK) elnöke.
A munka a plenáris üléseken és két szekcióban zajlik majd. Az évek során bevett gyakorlat szerint előadások váltogatják egymást, nem tudunk arról, hogy a konferencián – amely ezúttal is népes látogatottságnak örvend - lehetőség nyílna az elhangzottak megvitatására.
A ma délelőtti két előadás:
Az igazságszolgáltatásba vetett közbizalom, különös tekintettel a közigazgatási bíráskodás kérdéseire. Előadó: Dr. Tócsányi László igazságügyi miniszter
Magyarország szerepe a változó Európában közbiztonsági aspektusból. Előadó: dr. Pintér Sándor belügyminiszte
A ma délutáni plenáris ülés programja:
A cél közös. Észrevételek az Alkotmánybíróság és a rendes bíróságok viszonyrendszeréhez. Előadó: Dr. Sulyok Tamás, az Ab elnöke
A jog adaptációja: törvényi és bírói jogfejlesztés - lehet-e két úrnak szolgálni?. Előadó: Dr. Darák Péter, a Kúria elnöke
A bírósági szervezet jövője. Előadó: Dr. Handó Tünde, az Országos Bírósági Hivatal elnöke
Az ügyészség közjogi szakági tevékenységének időszerű kérdései.- Előadó: Dr. Lajtár István legfőbb ügyész helyettes.
Változó szabályok, változó hivatás?- Előadó: Dr. Bánáti János, a Magyar Ügyvédi Kamara elnöke
A közjegyzőség kihívásai az e-korszakban. Előadó: Dr. Szécsényi-Nagy Kristóf, a Magyar Országos Közjegyzői Kamara jogi ügyvezetője
Október 5. (péntek) 10.00 óra
Az emberi alapjogok védelme
Az emberi jogi bíráskodás újabb eredményei és kihívásai. Előadó: Dr. Paczolay Péter, az Emberi Jogok Európai Bíróságának bírája
Az emberi jogi szerződési bizottságok jogfejlesztő tevékenysége. Előadó: Dr. Lamm Vanda egyetemi tanár, akadémikus
Az alapjogi szemlélet erodálódása az eljárásjogokban. Előadó: Dr. Kadlót Erzsébet ügyvéd, a Kriminológiai Társaság főtitkára
Az eljárási kódexek hatása az eljárásjogi dogmatika fejlődésére
Az új Polgári perrendtartás alapelvei és azok érvényesülése a peres eljárásban. Előadó: Dr. Orosz Árpád, a Kúria kollégiumvezető-helyettese
Rendes, rendkívüli jogorvoslat a Be.-ben lóugrással. Előadó: Dr. Kónya István, a Kúria elnökhelyettese
A közigazgatási eljárásjog és perjog változásai és összefüggései. Előadó: Dr. Patyi András egyetemi tanár, Nemzeti Közszolgálati Egyetem
Október 5. (péntek) 15.00 óra
A magyar jog és az európai uniós jog viszonya
Jog és identitás az európai integrációban. Előadó: Dr. Martonyi János egyetemi tanár, v. külügyminiszter
Az alkotmány és az európai uniós jog kapcsolata az Alkotmánybíróság gyakorlatában. Előadó: Dr. Gárdos-Orosz Fruzsina, a Magyar Tudományos Akadémia TK Jogtudományi Intézet igazgatója
A jog térségének működése a mindennapi jogászi munkában. Előadó: Professzor Herbert Küpper, Institut für Ostrecht Universität München
A technikai fejlődés hatása a jogra
A digitalizáció hatása a jogra és a jogászi hivatásra. Előadó: Dr. Ződi Zsolt egyetemi docens, Budapesti Corvinus Egyetem
Fémrabszolga vagy rivális életforma? A robotok jogi szabályozásának első lépései. Előadó: Dr. Udvary Sándor egyetemi docens, Károli Gáspár Református Egyetem
Biotechnológia - új kihívások a jogi szabályozás számára. Előadó: Dr. Dósa Ágnes egyetemi docens, Semmelweis Egyetem.
Október 6. (szombat) 10.00 óra
Három a magyar igazság, az új Kormány működéséről. Előadó: Dr. Gulyás Gergely, a Miniszterelnökséget vezető miniszter
A büntetőjog és a büntetőpolitika aktuális kérdései. Előadó: Dr. Polt Péter legfőbb ügyész
Zárszó. Dr. Polt Péter, a Jogászgyűlés elnöke